Kazalės romėnų vila

Kazalės romėnų vila (, scn. Villa Rumana dû Casali) – didelė ir gerai išlikusi romėniška vila Italijoje, Sicilijos saloje, apie 3 km nuo Pjaca Armerinos miesto. Atlikti archeologiniai tyrimai atskleidė vieną didžiausių ir turtingiausių romėniškų mozaikų kolekciją pasaulyje.

1997 m. ši vila buvo įtraukta į UNESCO pasaulio paveldo sąrašą. Vila ir mozaikos datuojamos IV amžiuje.

Mozaikų plotas užima 3500 m² plotą ir yra išsilaikiusios puikios būklės dėl nuošliaužų, kurios ilgą laiką dengė šią teritoriją.

Kasinėjimai ir tyrimai 
Pirmieji profesionalūs šios vietovės archeologiniai kasinėjimai atlikti 1929 m. italų tyrinėtojo Paolo Orsi. Vėliau nuo 1935 iki 1939 m. čia darbus atliko Giuseppe Cultrera. Didžiausi kasinėjimai atlikti Gino Vinicio Gentili 1950–1960 m., po kurių mozaikos buvo padengtos apsauginiu sluoksniu. Iki šių dienų tyrimus atlieka Romos universitetas. 2004 m. šalia vilos buvo atrastos X–XII a. senovinės gyvenvietės liekanos. Taip pat 2004 m. ir 2014 m. atliktų darbų metu buvo renovuotos apsauginės sienos.

Galerija

Šaltiniai 

Sicilijos istorija
Italijos vilos